Међутим, свакако најуспешнији фудбалер из Ловћенца није никада заиграо за клуб из свог места. Овде је 1947. рођен Данило Попивода, дугогодишњи играч Олимпије из Љубљане и касније Ајнтрахта из Брауншвајга. Дошао је и до репрезентације Југославије, играо на Мундијалу 1974. и првенству Европе 1976. и забележио укупно 20 наступа. Још један репрезентативац из Ловћенца је Миодраг Кустудић, бивши играч Војводине, Ријеке, Еркулеса и Мајорке.